يالله يا مرتي شعلي هالنار
التلجات غطوا سهولنا وتلالنا
مش سامعة نقف الهوا بالدار
حامل معه بردات روس جبالنا
ما أجمل السهرات يا بنيي
وبكل نفخة ريح غنيّة
ما احلى الدفا والنار ليليّة
شاعلة وكتير فاضي بالنا
شبابيكنا ملفى هالعصافير
بتزورنا عنا غلال كتير
من بعد ما زرعنا الدني مشاوير
قعدنا نرقـّصها على موالنا
ياما على حقلاتنا رحنا
وقديش نور الشمس لوّحنا
واليوم من بعد الشقا ارتحنا
وضحكت حجار الدار حول غلالنا
هالدار دار الحب والبسمات
يا رب تحميها من الضربات
تحت السما شبابيكها مطلات
والعز يرقص بالهوا كرمالنا